અભય ઘરનું કામ કરતી ગુલાબોની પાછળ પાછળ ફરતો રહ્યો અને કામ પૂરું થયે તેના હાથ પકડી પોતાની પાસે બેસાડી વાતો કરતો રહ્યો. બંને જણ પોતપોતાનાં સુખદુખની વાતો કરતાં કરતાં એકાકાર બની ગયાં. ગુલાબોને જવાનો સમય થયો એટલે અભયે આજે પણ બે હજારની એક નોટ ગુલાબોની આનાકાની વચ્ચે તેના બ્લાઉઝમાં સરકાવી દીધી. ગુલાબો આજે પણ આંખો મીંચી ગઈ, પરંતુ અભય તો જાણે પૈસા ખેંચી લેવાના પોતાના બેહૂદા વર્તનનું પ્રાયશ્ચિત કરતો હોય તેમ ખુશ હતો.